62022CO0174_INF
Sklep Sodišča (sedmi senat) z dne 1. decembra 2023 –EV (Predhodne sestavine pri prepovedanih drogah)
(Zadeva C-174/22) (
1
)
„Predhodno odločanje – Člen 99 Poslovnika Sodišča – Predhodne sestavine pri prepovedanih drogah – Okvirni sklep 2004/757/PNZ – Člen 2(1)(d) – Oseba, vpletena v prevoz in distribucijo predhodnih sestavin, ki se uporabljajo za nezakonito pridelavo ali proizvodnjo prepovedanih drog – Uredba (ES) št. 273/2004 – Snovi s seznama – Člen 2 – Pojem ‚izvajalec‘ – Člen 8(1) – Okoliščine, ki kažejo na to, da bi bile lahko snovi s seznama preusmerjene za nezakonito proizvodnjo prepovedanih drog ali psihotropnih snovi – Dolžnost uradnega obveščanja o teh okoliščinah – Pojem ‚okoliščina‘ – Obseg“
1.
Vprašanja za predhodno odločanje – Odgovor, na katerega je mogoče jasno sklepati iz sodne prakse – Uporaba člena 99 Poslovnika
(Člen 267 PDEU; Poslovnik Sodišča, člen 99)
(Glej točki 35 in 36.)
2.
Približevanje zakonodaj – Nadzor nad trgovino s predhodnimi sestavinami za prepovedane droge – Uredba št. 273/2004 – Področje uporabe – Oseba, ki ima v okviru nezakonite dejavnosti v posesti snovi s seznama v Uniji – Izključitev – Oseba, ki je imela te snovi v posesti brez dovoljenja ali registracije – Nevplivanje
(Uredba Evropskega parlamenta in Sveta št. 273/2004, uvodne izjave od 1 do 6 in Priloga I)
(Glej točke od 39 do 48 in izrek.)
Izrek
Uredbo (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah, kakor je bila spremenjena z Uredbo (EU) št. 1258/2013 Evropskega parlamenta in Sveta z dne 20. novembra 2013,
je treba razlagati tako, da
se ne uporablja za položaj, v katerem ima oseba v okviru nezakonite dejavnosti v posesti snovi, ki so uvrščene v kategorijo 3 Priloge I k tej uredbi. V zvezi s tem ni upoštevna okoliščina, da je ta oseba te snovi imela v posesti brez dovoljenja ali registracije.
(
1
)	UL C 191, 10.5.2022.